Diari Oficial de la Generalitat Valenciana


Sumari del DOGV 6488, del 25-03-2011 (2011/3335)

RESOLUCIÓ de 17 de març de 2011, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 4.003 m² de superfície, situada a Ontinyent, carrer José Iranzo, realitzada per l'ajuntament del dit municipi a favor de la Generalitat, per a ser destinat a la construcció del conservatori professional de música de la localitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6488

Data del DOGV
:   25-03-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/3335


Data del document
:   17-03-2011

Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 17 de març de 2011, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 4.003 m² de superfície, situada a Ontinyent, carrer José Iranzo, realitzada per l'ajuntament del dit municipi a favor de la Generalitat, per a ser destinat a la construcció del conservatori professional de música de la localitat. [2011/3335]  
L'Ajuntament d'Ontinyent, en sessió plenària realitzada el dia 30 de setembre de 2010, va acordar la cessió gratuïta a la Generalitat de la parcel·la de la seua propietat, de 4.003 m² de superfície, situada al carrer José Iranzo de la dita població. Tal i com consta en l'acord mencionat, l'immoble té caràcter de domini públic.  
A proposta de la Conselleria d'Educació, es van iniciar els tràmits legals oportuns per a l'acceptació de la parcel·la.  
La cessió es realitza amb la finalitat de destinar la parcel·la a la construcció del conservatori professional de música de la localitat.  
La cessió s'ha efectuat basant-se en el que disposa l'article 37 de la Llei 14/2003, de Patrimoni de la Generalitat i la disposició addicional onzena de la llei mencionada que regula la mutació demanial.  
En conseqüència, basant-se en els articles 37 i 44 de la Llei 14/2003 de 10 d'abril de Patrimoni de la Generalitat i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat realitzada per l'Ajuntament d'Ontinyent de la parcel·la de 4.003 m² de superfície situada al carrer José Iranzo de la dita població que confronta mirant des del carrer José Iranzo: davant, amb este carrer; entrant per la dreta esquerra i fons, amb altres terrenys de l'ajuntament.  
Consta inscrita en el Registre de la Propietat d'Ontinyent al tom 1060, llibre 647, foli 43, finca 32242, inscripció 1ª.  
Referència cadastral: li corresponen part de les referències cadastrals 66721I112878540347AY, 93270O288148742571IS, 68013S109635157682RL, 98958V202008776157ZJ, 45898Z538773042187ML, i 28429J976834344397CM.  
L'immoble s'accepta lliures de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament d'Ontinyent, s'efectua amb la condició de destinar la parcel·la a conservatori professional de música de la localitat, i queda subjecta al que disposa l'article 37 de la Llei 14/2003, de Patrimoni de la Generalitat. Per la seua banda l'Ajuntament d'Ontinyent es compromet a eliminar qualsevol obstacle, servitud o impediment que puga dificultar el normal desenvolupament de les obres i de tots aquells que es descobrisquen després (camins, arbratge, línies aèries, conduccions superficials o subterrànies, etc.), així com adoptar els projectes necessaris per a resoldre les qüestions anteriors, en eixe cas es descriuran i manifestaran les mesures adoptades o que s'hagen d'adoptar per a la seua eliminació o desviació. Així mateix es compromet l'ajuntament a dotar a la parcel·la dels servicis urbanístics que falten perquè assolisca la condició de solar.  
  
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servici educatiu i adscrit a la Conselleria d'Educació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat..  
  
València, 17 de març de 2011.- El conseller d'Economia, Hisenda i Ocupació i vicepresident segon del Consell: Gerardo Camps Devesa.